Tim Hardin

**Timothy Hardin** (født 23. desember 1941 i Eugene, Oregon, USA, død 29. desember 1980 i Los Angeles) var en amerikansk sanger, musiker og komponist. Hardin var en av artistene som opptrådde på Woodstockfestivalen i 1969.

## Bakgrunn
Da han var 18 år sluttet han på High School og vervet seg til Marinekorpset. Da han etter to år ble dimittert, flyttet han i 1961 til New York, hvor han en kort stund gikk på American Academy of Dramatic Arts. Men mye skulking gjorde at han måtte slutte her. Han konsentrerte seg da om en musikalsk karriere, og ble en del av miljøet i Greenwich Village særlig som bluesmusiker.

## Karriere
Han flyttet til Boston i Massachusetts i 1963 hvor han ble oppdaget av plateprodusenten Erik Jacobsen (som senere produserte for The Lovin' Spoonful), og Jacobsen fikk til et møte med Columbia Records.  Året etter flyttet han tilbake til Greenwich Village for å gjøre opptak til sin kontrakt med. Columbia var imidlertid ikke fornøyd, og valgte å ikke gi ut dette før i 1969, på albumet *Tim Hardin IV*. Også annet demo-materiale fra perioden 1963/64 ble gitt ut senere på 1960-tallet på albumet *This Is Tim Hardin*, på  merket Atco.

I 1965 traff han Susan Yardsley Morss (Susan Moore) i Los Angeles, og flyttet sammen med henne i New York. Med plateselskapet Verve Forecast ga han ut sitt første *album* *Tim Hardin 1* i 1966. Dette albumet viste overgangen fra hans tidligere tradisjonelle bluesstil til den folkemusikkbaserte stilen som skalle prege hans karriere. Albumet inneholder en av hans mest kjente sanger «Reason To Believe» som både Rod Stewart og en rekke andre artister har spilt inn senere. Albumet *Tim Hardin 2* kom i 1967 og inkluderte en annen av hans kjente sanger «If I Were A Carpenter», som Bobby Darin hadde fått en stor hit med året før, senere har særlig Johnny Cash og June Carter hatt suksessfulle innspillinger av denne sangen, men den er også innspilt av The Four Tops, Doc Watson, Joan Baez. 

I 1969 hadde Hardin en av sine få kommersielle suksesser med en innspilling av Bobby Darins sang «A Simple Song Of Freedom».  Hardin kunne ikke støtte sine plateutgivelser ved å reise på turne på grunn av sitt heroinmisbruk og sceneskrekk, noe som gjorde at hans sceneopptredener svært ujevne.  Albumet *This is Tim Hardin* fra 1967 inkluderer blant annet en innspilling av sangen «House of the Rising Sun», Fred Neils «Blues on the Ceilin'» og Willie Dixons «Hoochie Coochie Man». Ifølge teksten på coveret ble disse sangene spilt inn allerede i 1963-64, altså lenge før hans første utgivelse. Albumet *Tim Hardin 3* fra 1968 er en samling liveopptredener og nyinnspillinger av tidligere sanger. Han er også kjent for sin innspilling fra 1971 av Leonard Cohens sang «Bird on a Wire».

## Andres bruk av hans musikk
* «Reason to Believe», Karen Dalton, Rod Stewart, the Carpenters, Cher, Billy Bragg, Wilson Phillips,  Vonda Shepard, Denny Laine og The Jayhawks.
* «Eulogy to Lenny Bruce», Nico
* «How Can We Hang On To A Dream?», The Nice
* «Lady Came From Baltimore», Scott Walker, Johnny Cash, Joan Baez
* «Green Rocky Road», Fred Neil
* «If I Were a Carpenter», Bobby Darin (som kom på Top Ten lista), Johnny Cash, The Small Faces, The Four Tops, Doc Watson, Joan Baez, Led Zeppelin vokalisten Robert Plant og reggae-sangeren John Holt
* «Red Balloon», The Small Faces, Rick Nelson
* «Black Sheep Boy», Okkervil River, Scott Walker og Paul Weller

## Død
Tim Hardin begynte tidlig å misbruke heroin og døde1980 etter en overdose heroin og morfin. Hardin er gravlagt på gravlunden Twin Oaks i Turner i Oregon.

## Diskografi
* Tim Hardin 1 (1966)
* Tim Hardin 2 (1967)
* This is Tim Hardin (1967)
* Tim Hardin 3 Live in Concert (1968)
* Tim Hardin 4 (1969)
* Suite for Susan Moore and Damion-We Are-One, All in One (1969)
* Bird on a Wire (1971)
* Painted Head (1972)
* Nine (1973)
* Unforgiven (1981)
* The Homecoming Concert (1987)
* The Best Of Tim Hardin (1969)
* The Tim Hardin Memorial Album (1981)
* The Shock of Grace (1981)
* Reason To Believe (Best Of) (1990)
* Hang On to a Dream: The Verve Recordings (1994)
* Simple Songs Of Freedom: The Tim Hardin Collection (1996)

## Referanser


## Eksterne lenker
* 
* 
* 
* Komplett diskografi
* Biografi på engelsk 
* Intervju med Hardins trommeslager i Woodstock
* Hardins gravsted i Turner, Oregon
* Engelsk biografi
* Engelsk biografi